L'alcalde Salva Torrent compareix una setmana més per a actualitzar les dades del Covid-19
06 de maig de 2020

L'alcalde de l'Eliana, Salva Torrent, ha comparegut aquest dimecres, per setena setmana consecutiva des que es deslligara la crisi provocada per la pandèmia del COVID-19, per a informar de l'evolució de la situació en la localitat. Així, en data de hui les dades continuen millorant respecte al nombre d'afectats i únicament hi ha un veí ingressat en planta en un hospital que, després de realitzar-li la prova, ha resultat immune i, per tant, ja no pot contagiar la malaltia. Així mateix, ha informat que, segons les dades que maneja el consistori, hi ha encara altres cinc veïns en quarantena en les seues llars.

No obstant això, la nota negativa l'ha posada el notable increment del nombre d'actes que ha alçat la Policia Local entre el 27 d'abril i el 3 de maig, que ha passat de 2 a 20. No obstant això, el primer edil ha mostrat la seua satisfacció amb aquest canvi de fase i les noves restriccions, que la gran majoria de veïns i veïnes de l'Eliana han complit satisfactòriament.

Quant a les actuacions que s'han prestat des de l'àrea de Serveis Socials aquesta setmana s'han realitzat prop de 260 crides telefòniques i s'ha repartit 428 menús elaborats per la fundació del cuiner José Andrés en col·laboració amb el Banc d'Aliments. Respecte al programa de seguiment de persones majors de 70 anys des de la seua posada en marxa s'han realitzat ja 1.068 intervencions.

En referència al repartiment de màscares que està duent a terme el consistori, s'han distribuït 14.500 unitats i queden per repartir altres 4.500 que es completarà a principis de la setmana vinent. En aquest sentit, l'alcalde ha demanat paciència a les llars que encara no les han rebudes ja que existeixen romanent per a tota la població. No obstant això, ha recordat que tots aquells que les necessiten de manera urgent poden posar-se en contacte amb els Serveis Socials. A aquesta xifra se suma el repartiment de la Policia Local que també ha distribuït altres 600 màscares entre aquest dilluns i dimarts a tots els usuaris del transport públic.

D'altra banda, Torrent ha explicat que aquest dijous finalitzarà la tercera fase de desinfecció dels carrers del municipi i que hui mateix s'ha représ el mercat dels dimecres, en el qual els veïns han demostrat en tot moment el seu civisme i comprensió davant les noves mesures.

El primer edil ha conclòs destacant que l'Eliana és una localitat que està preparada per a la transició a la nova normalitat i ha demanat una vegada més responsabilitat i prudència davant un virus altament contagiós i davant el qual cal continuar extremant precaucions. L'últim missatge ha estat especialment dirigit als i les joves elianeres en una crida a la solidaritat amb les persones majors i la resta de la població.